Anitras dans

«Anitras dans» er et musikkstykke for orkester av Edvard Grieg fra 1874–1875 og en del av scenemusikken til Henrik Ibsens skuespill Peer Gynt (op. 23, der «Anitras dans» er sats nr. 16). Stykket inngår også som tredje sats i Peer Gynt-suite nr. 1, op. 46 fra 1888.
Besetning
Stykket er skrevet for et orkester bestående av slagverk (triangel) og strykere. 

I 1888 ble det også utgitt versjoner for 2- og 4-hendig piano.
Musikken
«Anitras dans» hører til fjerde akt, scene 6 av skuespillet, der Peer Gynt utgir seg for å være profet. Peer Gynt er i ørkenen ved en araberhøvdings telt. Han ligger hvilende på noen puter iført «østerlandsk dragt» mens noen piker synger og danser for ham. Etter først en «Arabisk dans» følger «Anitras dans» der Anitra danser for Peer Gynt med et visst snev av forførende sensualitet. 

Musikken er svært enkelt og delikat orkestrert, med kun strykere i tillegg til et enslig triangel. Stykket har tempobenevnelsen Tempo di Mazurka og er med andre ord en masurka i 3/4-takt. Etter en kort innledning lyder hovedtemaet (begynnelsen):

Tross åpningens nærmest grasiøse uskyld, krydres stykket etter hvert med stadig mer «forvridd trolsk kromatikk». Dette er med på å antyde Anitra-skikkelsens tvetydighet og slektskapet til Den Grønnkledte.

 Innspillinger (i utvalg) 
George Thalben-Ball. Innspilt i Kingsway Hall, London, 6. juli 1933. Utgitt på His Master's Voice B 4465 og på His Master's Voice A.L. 2872 (i Norge).
Referanser
Benestad og Schjelderup-Ebbe (1990), s. 194

Litteratur


 Eksterne lenker 
Anitras dans hos Store norske leksikon

Kategori:Komposisjoner av Edvard Grieg
Kategori:Orkesterverk
Kategori:Komposisjoner fra 1875
Kategori:Utgivelser fra 1888